Kórarnir í Hallgrímskirkju þögnuðu i vor vegna deilna þáverandi kantors og sóknarnefndar. Nú er blásið til sóknar og nýr kórstjóri safnar liði.
Nýstofnaður Hallgrímskirkjukór auglýsir þessa dagana eftir söngfólki. Enginn kór hefur við kirkjuna í um þrjá mánuði.
Enginn kór hefur verið starfandi í Hallgrímskirkju frá því í vor þegar upp komu deilur milli Harðar Áskelssonar, starfandi kantors og organista, og sóknarnefndar. Tveir kórar störfuðu þá í kirkjunni og fylgdu þeir Herði báðir þegar hann lét af störfum við kirkjuna eftir nær fjörutíu ára starf. Steinar Logi Helgason, organisti og kórstjóri, hefur nú verið ráðinn í hans stað og ætlar að halda kórprufur í lok ágúst. Hann segir vel ganga að boða fólk í prufur og það laði eflaust tónlistarunnendur að kórnum að hann muni starfa í Hallgrímskirkju sem sé vel þekkt fyrir fallega tónlist bæði í helgihaldi og á tónleikum.
Markmiðið er í rauninni að byrja aftur frá grunni við að stofna stóran og flottan kirkjukór í Hallgrímskirkju sem verður vonandi með tíð og tíma leiðandi afl í íslensku tónlistarlífi.
Kórarnir í Hallgrímskirkju þögnuðu i vor vegna deilna þáverandi kantors og sóknarnefndar. Nú er blásið til sóknar og nýr kórstjóri safnar liði.